Coletele expediate prin Poșta Moldovei vor fi sigilate mai sigur. Administrația întreprinderii a implementat o tehnologie modernă, care prevede substituirea sigiliului tradițional din ceară cu benzi din plastic, pe care este aplicat un cod de bare.

Potrivit administraţiei Poşta Moldovei, noua tehnologie va asigura şi un nivel sporit de securitate.

"Am procurat sigilii pentru un an de zile. Avem deja stocate. Este de 3-4 ori mai economic faţă de totalul care se utiliza anual pentru a securiza trimiterile poştale. Este un lucru foarte simplu, l-ai strâns deja şi nu mai ai nici o posibilitate nimeni să o deschidă înapoi", a declarat directorul general Poşta Moldovei, Serghei Nastas.

Angajaţii instituţiei spun că sigiliile din plastic le va asigura şi un mediu de lucru mai bun:

"Pentru sănătatea noastră e foarte rău, deoarece ceara roşie este toxică pentru noi, este un miros neplăcut".

Anual, prin intermediul Poştei Moldovei sunt livrate peste un milion de trimiteri poştale, inclusiv colete şi scrisori.